title: "Уилямс" засега отказва да пусне Ботас в "Мерцедес"

maintext:
Финландецът Валтери Ботас е първият избор на "Мерцедес" за мястото, освободено от Нико Розберг
"Уилямс" е отхвърлил първото предложение на "Мерцедес" за Валтери Ботас, съобщава Би Би Си.Шампионът при конструкторите във Формула 1 се е насочил към финландския пилот. Според информацията той е първият избор на отбора за мястото, освободено от Нико Розберг.Директорът на "Мерцедес" Тото Волф и екипът му предложили да вземат Ботас, а в замяна да намалят с около 10 млн. евро или около 50% от сумата, която получават от "Уилямс" за двигателите. Освен това "Уилямс" ще може да ползва резервния пилот на "Мерцедес" Паскал Верлейн.След отхвърленото първо предложение се очаква преговорите да продължат в следващите дни.Извън разговорите за привличането на Ботас между двата отбора може да се случи друг трансфер. Техническият директор на "Мерцедес" Пади Лоу е близо до договорка с "Уилямс". Очаква се на мястото му при шампионите да дойде бившият технически директор на "Ферари" Джеймс Алисън.


description: В "Манчестър юнайтед" се чувствах като точица.Александър Томаш, треньор на "Верея"

title: Цитат на деня: В "Манчестър юнайтед" се чувствах като една точица

maintext:
Александър Томаш, треньор на "Верея"
[LAP.bg]
помощниците си Константин Мирчев и Тодор Кючуков.
"Чувствах се като една точица. Може да изглеждам странен, но аз мисля, че човек трябва да следва етапи, стъпки."Това заяви треньорът на "Верея" Александър Томаш в отговор на въпрос как се е чувствал в "Манчестър юнайтед" при Жозе Моуриньо. Бившият футболист на ЦСКА беше на стаж в английския клуб заедно с"Много е трудно, но се надявам "Верея"... с амбицията на собственика, с амбицията, която аз и моят екип имаме, да имаме късмета, да имаме щастието да изградим добра основа, за да може този клуб да се превърне във фактор в българския футбол, а да не бъде еднодневка.""Знам, че е много трудно. Но вярвам, че човек, когато е отдаден, когато работи, когато иска, когато дава всичко от себе си, и нещата се получават."

fasttext_language: bg


title: Тръмп за намесата от Русия: Това е смешно

maintext: Избраният за президент на САЩ Доналд Тръмп не вярва на заключенията на разузнаването, че Русия се е намесила в негова полза в предизборната кампания в САЩ, предадоха "Ройтерс" и "Асошиейтед прес", цитирани от БТА.Тръмп каза, че заключенията са смешни и Демократическата партия ги използва като "още едно оправдание за загубата на Хилари Клинтън"."Мисля, че това е смешно. Мисля че е още едно оправдание. Не му вярвам", каза бъдещият президент в интервю за "Фокс нюз". Освен това според него заключението на разузнаването дори не е направено от Централното разузнавателно управление (ЦРУ).Тръмп уточни, че не е на всяка цена против заповедта на президента Барак Обама да бъдат основно проучени кибератаките в предизборната кампания, но "не бива да се споменава само Русия, а трябва да се посочат също и други страни, може би други личности".Междувременно обаче сенаторът - републиканец Джон Маккейн, който е председател на Комисията по въоръжените сили, заедно със свои колеги излезе с декларация , в която се казва, че заключенията на разузнаването трябва да разтревожат всеки американец и че това е надпартиен въпрос, по който демократите и републиканците трябва да се обединят."Тръмп трябва да приеме, че Русия се е намесила в предизборната кампания", каза сенатор Маккейн в интервю за Си Би Ес, цитирано от БТА. По думите му разследването на сенатската комисия, която той оглавява, ще се води едновременно от двама - републиканец и демократ.Тръмп неведнъж е казвал, че виновникът може да е Китай или самотен хакер, седнал на канапето.ЦРУ стигна до заключението "с висока достоверност", че Русия се е опитала да повлияе на изборите в САЩ в полза на Тръмп, напомня АП.


description: В специалната тема "Годината", "Дневник" винаги избира да ви срещне и с интересни, смислени и често непознати герои.

title: Петър Иванов и свободата да се движиш нагоре


description: Ако 1989 г. - годината на падането на Берлинската стена - беше момент, в който глобализацията, либералната демокрация и западното схващане за модерност сякаш триумфираха, 2016 г. може да се разглежда като годината, в която светът дерайлира.

title: Тази година бе лоша, 2017 г. ще е по-страшна


title: Реформаторите и ГЕРБ се отказаха да съставят правителство (допълнена)

maintext:
Найден Зеленогорски и Цветан Цветанов
Фотограф: Надежда Чипева
Това стана след продължили близо 2 часа преговори в стаята на парламентарната група на ГЕРБ в Народното събрание.
"В рамките на 4-5 дни водихме много интензивни разговори, за да намерим пресечните точки и да съставим правителство в рамките на 43-ия парламент с мандата на Реформаторския блок. Мога да кажа, че има определени различия, по които не можем да стигнем до консенсус", каза Цветанов. Той добави, че ще се отива към предсрочни парламентарни избори по съответните конституционни процедури.
6-7 дни поработихме сериозно, каза съпредседателят на Реформаторския блок Найден Зеленогорски. "Всеки имаше своите важни теми, по които държеше да постигнем единство, да постигнем златно сечение. Очевидно е, че това не се получи", каза още той. Зеленогорски добави, че сред темите на Реформаторите са били съдебната реформа и антикорупционният закон, който бе изхвърлен от програмата на парламента, въпреки че бе приет на първо четене. Зеленогорски се надява, че в следващия парламент ще има достатъчно опорни точки между ГЕРБ, Реформатори и Патриоти, "за да продължим с реформите".
Няма да има кабинет. Не сме в състояние да постигнем съгласие за съставяне на кабинет в рамките на 43-ото Народно събрание, съобщи председателят на парламентарната група на ГЕРБ Цветан Цветанов.Валери Симеонов добави, че са положени максимални усилия и е имало колегиалност и добронамереност. Поне едно доказахме пред вас - че не сме страхливци, че сме смели хора, които няма да тръгнат срещу нагласите на собствения си народ. Напоследък нагласите са за избори", каза Симеонов.И тримата отказаха да отговарят на въпроси кои изисквания са станали непреодолими. Вървейки, Симеонов добави, че преговорите са били истински.Реформаторите ще върнат мандата на президента Росен Плевнелиев в сряда сутринта. Президентът трябва да назначи служебен кабинет.


title: Ако искахме добър PR щяхме да върнем мандата, посочи Орхан Исмаилов

maintext:
Орхан Исмаилов обяви, че съди лидера на НФСБ Валери Симеонов, заради твърденията му, че е агент на турското разузнаване.
Фотограф: Анелия Николова
"Взимането на мандата е отговорност. Ако искахме да излезем по-добре от ситуацията или да направим по-добър РR, можехме да го върнем и да приключим", каза днес по Би Ти Ви председателят на партия "Свобода и достойнство", която е част от Реформаторския блок Орхан Исмаилов.Той не скри, че е скептик относно възможността да се направи правителство в този парламент. "Трудно е с 13 депутати да управляваш, но е един шанс и възможност, която дава конституцията и с колегите от Реформаторският блок решихме да опитаме", допълни Исмаилов.В отговор на въпрос, той каза, че една седмица забавяне за насрочването на предсрочните избори, няма да доведе до задълбочаване на проблемите. "Може би колегите имат интуиция, нюх, че нещо ще стане и да има правителство", коментира още Орхан Исмаилов.Той посочи, че не е обсъждан вариант кабинетът в оставка, да изпълнява функциите си докато встъпи в длъжност новия президент и назначи служебно правителство.


title: Следващият премиер ще е от Реформаторския блок засега

maintext:
Председателят на парламентарната група на ГЕРБ Цветан Цветанов (д) и съпредседателят на групата на Реформаторския блок Найден Зеленогорски
Фотограф: Надежда Чипева
В средата на разговорите в тях се включиха и лидерите на Патриотичния фронт Красимир Каракачанов и Валери Симеонов.
Кой ще бъде премиер на евентуално правителство на Реформаторите? 127 гласували Божидар Лукарски. Меглена Кунева. Петър Москов. Триумвират. Иван Костов. Богато ми е въображението и мога да си представя всеки. Бедна ми е фантазията. Който и да е, няма значение. Гласуване Резултати
Премиерът на евентуално правителство в рамките на този мандат ще е от Реформаторския блок, но ГЕРБ са склонни да участват в него със свои министри. Това се разбра от думите на зам.- председателя на ГЕРБ Цветан Цветанов след продължилите близо два часа преговори между двете парламентарни сили.Министър-председателят ще бъде излъчен от Реформаторския блок с консенсус с всичките парламентарни групи, които сформираме мнозинството, каза Цветанов. Дали от Патриотичния фронт ще се включат в правителството, е следващ въпрос, според Найден Зеленогорски. "Утре ще се напаснат нещата. Не може да говорим за правителство преди да сме уточнили, че се базираме на тази програма", каза Зеленогорски.Ние сме на мнение, че мажоритарния вот по начина, по който мина на референдум, би нанесъл огромни поражения на българската демокрация и няма да го подкрепим, каза Найден Зеленогорски на въпрос дали с ГЕРБ са се разбрали бъдещото правителство да работи до промяната на изборните правила. Разбира се, че ще има дискусии, трябва да има парламентарна дейност, която трябва да бъде осъществена, каза и Цветан Цветанов. Според него това, че ГЕРБ се обявиха за въвеждането на мажоритарния вот не отдалечава възможността за съставяне на правителство. Има много ясно изразено парламентарно мнозинство, търсим пресечните точки по които да се обединим, каза още Цветанов.Това е първият официален разговор в рамките на получения мандат и той беше концентриран върху програмата, каза здравният министър в оставка Петър Москов.


title: Чистката в Турция не отговаря на Конституцията, заключи Венецианската комисия

maintext:
Прочистването на държавната администрация в Турция след неуспешния опит за преврат от юли нарушава международното право и Конституцията на турската република.
Това е заключението на Венецианската комисия - екип от правни специалисти към Съвета на Европа, смятан за най-авторитетният орган за професионална оценка.
Турция е член на Съвета на Европа, но заключението на комисията няма правна сила.
То, обаче, е един от най-ярките примери за официална критика на начина, по който президентът Реджеп Тайип Ердоган и управляващите реагират след събитията от 15 юли.
"Мерките, предприети от правителството, отиват отвъд това, което позволяват турската Конституция и международното право", се казва в заключението на Венецианската комисия. Екипът ѝ е анализирал правните основания за затварянето на близо 36 000 души, очакващи началото на съдебни процеси срещу тях, както и на уволняването или временното отстраняване от длъжност на повече от 100 000 бюджетни служители.
Пълният текст на доклада ще бъде публикуван в понеделник.
"Методът за прочистване на държавния апарат създава силно впечатление за своеволие", се казва в откъсите, разпространени в петък. Добавя се също, че дори да има основателни причини за въвеждане на извънредно положение, погрешно е решението да бъдат уволнявани, а не временно отстранявани от длъжност, държавни служители."
Анкара отвръща на подобни твърдения, че чистката е оправдана от мащаба на бунта на част от армията, бомбардирането на парламента и правителствени сгради и опита да бъде свалена със сила законно избраната власт, при което загинаха 240 души.
Венецианската комисия казва, че знае за обвиненията срещу Фехтулах Гюлен и за това колко сериозен е бил опитът за преврат. Но експертите ѝ посочват, че колективното отстраняване на хора не е подкрепяно от доказателства за всеки отделен случай. Повдигат се и въпроси за скоростта, с която се появиха списъците с подлежащи на уволнение.
"Тези уволнения изглежда не са резултат на анализ на правна основа от обикновени съдилища или най-малкото достъпът до съдебна преценка остава обект на съмнения."
Обвиненията от правителството срещу отделни групи, включително тази на Гюлен, са твърде общи. "Концепцията за връзките (между тях и събитията) беше дефинирана твърде неясно", казват експертите.
Също в петък Европейската мрежа на съдебните съвети (ENCJ) - едно от водещите сдружения на съдиите в Европа, реши да замрази членството на Турция. В решението, взето в централата в Хага, се казва, че правораздавателната система на Турция повече не е независима от правителството.
В текста се обяснява, че организацията повече не представлява и не подкрепя турските съдии и прокурори в тяхната работа.


description: Икономическата и демографската тежест на Европа в света намаляват и нациите в нея ще изчезнат с течение на времето, ако не се държат една за друга в Европейския съюз.

title: Европейските нации ще изчезнат, ако не се обединят в ЕС, предупреди Юнкер

maintext:
Фотограф: Reuters Tv
Икономическата и демографската тежест на Европа в света намаляват и нациите в нея ще изчезнат с течение на времето, ако не се държат една за друга в Европейския съюз, заяви председателят на Европейската комисия Жан-Клод Юнкер.
На конференция в Брюксел по повод 25-ата годишнина от срещата на върха в Маастрихт, поставила основите на еврото, то посочи, че след 10 години делът на Европа в световната икономика ще намалее от 25 на 15 процента. След 20 години нито една от европейските държави няма да бъде сред седемте най-големи икономики.
По повод демографския спад на континента Юнкер каза, че в началото на ХХ век в Европа са били събрани 20% от човечеството, в началото на сегашния век този дял е паднал до 7-5%, а в края му ще се е свил до 4%.
"Така че онези, които си мислят, че е дошло време да да се демонтира, да се раздроби Европа на парчета, да ни подчинят на националното разделение, напълно грешат. Няма да оцелеем като отделни нации, ако не е Европейският съюз", добави той.
"Ройтерс" посочва, че думите му са отправени най-вече към растящата подкрепа за антиевропейската реторика, кулминирала в референдума за Брекзит. Увеличава се популярността на националисти и популисти във Франция, Италия, Полша, Унгария и на други места, допълва агенцията.
Миграционната криза разруши идеята за ЕС като блок, основан на общи договорени правила, каза още Юнкер. Причината е, че някои правителства отказаха да се съобразят с квотите, определени от Еврокомисията.
"Това е нещо ново. За пръв път в следвоенната история на Европа имаше страни, които не прилагаха договорени помежду ни правила. Това противоречи на основния принцип, че Европейският съюз е система, основана на правила. Това вече не е така."
Юнкер, който днес навърши 62 години, е единственият участник в срещата на върха в холандското градче Маастрихт на 9 декември 1991 година, който все още е активен политически. Тогава той беше министър на финансите на Люксембург, припомня "Франс прес".


title: Дерменджиев определи сезона на "Лудогорец" като най-силния в историята му

maintext:
Наставникът на "орлите" остана изключително доволен от представянето на своя тим
Наставникът на "Лудогорец" Георги Дерменджиев заяви след равенството с ПСЖ, че "Лудогорец" прави най-силния си сезон в историята."Орлите" бяха на секунди от сензационна победа над френския гранд насред Париж, но домакините успяха да изравнят за 2:2 в добавеното време. Дерменджиев похвали играчите и си и съжали за изпуснатия успех."Изключително доволен съм от показаната игра. Мисля, че влязохме през парадния вход в Лига Европа, тъй като не чакахме единствено "Арсенал" (да спечели срещу "Базел"). Доволен съм, но и малко съжалявам заради играта, която демонстрирахме. Искаше ми се момчетата да се поздравят с победата", заяви Дерменджиев пред bTV Action."Отборът обаче израства и това се вижда ясно срещу големи отбори като ПСЖ. Не искам да гадая какво ни чака напролет, нека първо видим кой ще бъде съперникът ни. Знаете, че дълго време играем в сгъстен цикъл, но това е добре за нас, защото държи футболистите будни. Мисля, че това е най-силният сезон в историята на клуба", каза още специалистът."Преминахме през трудни мачове и в квалификациите, и в групите на Шампионската лига, но продължихме напред. По моя преценка, може би дори имаше възможност да имаме и повече от тези три точки. Всичко това обаче показва колко много е израснал отборът. Неслучайно казвам, че "Лудогорец" е на едно средно европейско ниво", завърши наставникът на "орлите".


title: Australian Open увеличи наградния си фонд на 36 млн. долара

maintext:
Шампионът през 2017 г. ще вземе 9% повече от Новак Джокович през тази година
Наградният фонд на следващия Australian Open ще бъде 50 млн. австралийски долара (36.2 млн. щатски долара).Сумата е рекордна в историята на първия за годината турнир от Големия шлем, като увеличението спрямо 2016 г. е 14%.Шампионите при мъжете и при жените през 2017 г. ще получат по 3.7 млн. австралийски долара. Това е с 300 хиляди повече, отколкото заработиха тази година Новак Джокович и Анжелик Кербер. Бъдещите финалисти в турнира ще си тръгнат с 1.85 милиона.Увеличението в бонусите за финалистите, полуфиналистите и четвъртфиналистите е 9%. Организаторите обявиха, че са искали да се фокусират основно върху ръста в приходите на по-рано отпадащите тенисисти.Играчите, които бъдат елиминирани в първия кръг, ще получат по 50 хил. австралийски долара, което е с 30% повече от 2016 г. За участие във втори кръг ще се раздават 80 хиляди, което е ръст от 29%. Достигане до третия кръг ще гарантира 130 хиляди, а до осминафиналите - 220 хиляди."Наградният фонд се е увеличил повече от три пъти от 2001 г. досега, а само от 2014 г. насам се е вдигнал с 10 милиона австралийски долара", похвали се турнирният директор на Australian Open Крейг Тили.Australian Open все пак остава най-скромния от четирите турнира от Големия шлем по отношение на наградните фондове. Тази година на "Ролан Гарос" бяха раздадени 36 млн. щатски долара, на "Уимбълдън" - 41 млн. щатски долара, а на US Open - 46 милиона, като и трите турнира са планирали увеличение през 2017 г.


description: Служителите на една от големите туристически атракции на Париж решиха днес на събрание да прекратят стачката си

title: Айфеловата кула отново е достъпна за посетителите след стачката

maintext:
От 13 декември до днес информационна табела посрещаше туристите на входа на Айфеловата кула със съобщението, че не могат да влязат, тъй като кулата е затворена заради стачка
Фотограф: Charles Platiau
Затворената от пет дни заради стачка Айфелова кула е отново достъпна за посетители от днес за радост на хилядите туристи, пристигнали във френската столица за коледните и новогодишни празници, съобщи Франс прес.Служителите на Айфеловата кула решиха днес на събрание да прекратят стачката си, съобщиха ръководството на туристическия обект и синдикален източник, цитирани от БТА.Стачниците не протестират за заплати, а настояват за повече социален диалог и прозрачност в стратегическите решения на фирмата, която стопанисва един от най-ярките символи на Париж.Посещенията на Айфеловата кула се увеличават неколкократно с началото на коледната ваканция на учениците, която започна този уикенд. Средно на ден на кулата се качват по около 20 хил. души по това време.


title: Митрополит Киприян ще организира изборите за глава на Врачанската епархия

maintext:
Фотограф: Юлия Лазарова
Светият синод на Българската православна църква определи Старозагорския митрополит Киприян за наместник на Врачанската епархия след смъртта на Врачанския митрополит Калиник, чието погребение е днес, съобщи БНР.Временният ръководител ще организира изборите в епархията и ще ръководи делата ѝ до каноничното избиране на нов Врачански митрополит.Митрополит Киприян оглави Старозагорската епархия преди Рождество. Интронизацията му беше на 17 декември. Той е бивш викарий на врачанския митрополит и добре познава делата на епархията и затова е най-подходящ за поста, пише в мотивите на българската патриаршия. Всъщност Киприян вече ръководи епархията откакто здравето на Калиник се влоши в средата на месеца.


title: Бонусите за изрядните шофьори на път да се въведат през 2017 г.

maintext:
Фотограф: Надежда Чипева
В последния работен ден от годината Комисията за финансов надзор (КФН) прие наредба, с която на практика се урежда обмена на информация между институциите и застрахователите за задължителната застраховка "Гражданска отговорност". Документът на практика отваря вратите и за въвеждането на принципа бонус-малус при тези полици, за който се говори от години. При него цената на застраховката ще зависи от това дали съответният шофьор е правил нарушения или не.Приетата от комисията наредба е за регистрите на Гаранционния фонд и за обмена и защитата на информацията и за издаването и отчитането на задължителните застраховки. Тя е одобрена днес и от министрите на вътрешните работи и на транспорта, с които се приема съвместно.С тази наредба се урежда достъпа на застрахователите до данни от МВР чрез онлайн връзка в реално време, като при сключване на застраховка "Гражданска отговорност" на автомобилистите ползвателите на застрахователни услуги ще предоставят само регистрационния номер на превозното средство и номера на свидетелството му за регистрация (номер на талон). Така полиците ще се издават много по-бързо, тъй като с въвеждането на регистрационния номер на автомобила автоматично ще се зареждат всички данни от регистъра на МВР, които досега се преписваха от талона-номер на рамата, кубатура, мощност, собственици и т.н.Това ще спести време и евентуални неприятни ситуации за застрахованите, тъй като се елиминира риска от грешка при въвеждането на данните, посочват от комисията. Освен това с наредбата се създава и правната и техническа рамка МВР да предоставя на застрахователите чрез онлайн услуга информация за извършени нарушения на Закона за движение по пътищата. Тази информация ще бъде елемент от системата "бонус-малус" и по този начин изрядните водачи ще плащат по-малко за застраховката в сравнение с нарушителите.Обменът на данни в реално време и съответно сключването на полици по описания начин трябва да започне от началото на август 2017 г.Наредбата също така предвижда всяка издадена застрахователна полица да влиза автоматично в реално време в регистър на Гаранционния фонд, до който достъп ще имат МВР и КФН. По този начин МВР ще разполага с информация в реално време за сключените полици.С наредбата се урежда и поддържането на регистър на предявените и изплатените претенции и регистър по застраховка "Гражданска отговорност" на автомобилистите и по застраховка "Автокаско", с което КФН ще може да проследява по електронен път всяка заведена претенция.Чрез регистъра на претенциите КФН ще осъществява и постоянен контрол дали застрахователите разполагат с достатъчни резерви да изплащат обезщетения по автомобилни застраховки, които заедно формират над 70% от пазара на застрахователни услуги.Възможността цената на задължителната шофьорска застраховка да е по-изгодна за изрядните водачи се обсъжда от над 10 години, но досега не беше правена крачка към въвеждането й. Първата бе направена с промени в Кодекса за застраховането, който влезе в сила през януари. Текстовете предвиждаха до една година да се осигури възможност за сключването на индивидуална "Гражданска отговорност" на автомобилистите, при която не възрастта и видът на автомобила, а качествата на водача ще определят цената.В края на октомври Гаранционният фонд на застрахователите пусна търг за написване на методологията, по която ще става това. Документът трябва да даде решение на всякакви казуси, които биха възникнали при въвеждането на бонус-малус. Сред тях са случаите, в които дълги години кола се управлява с изрично пълномощно от собственика, съсобственост върху автомобил от повече от едно физическо лице; собственост от юридическо лице; прехвърляне на собствеността върху даден автомобил; покупка на нова кола и така нататък.


description: От Гражданска инициатива за обществен и релсов транспорт изразиха съмнение в компетентността на прокурорите, които разследват инцидента в Хитрино.

title: Сдружение обвини властите в опит да скрият от чужди експерти какво е станало в Хитрино

maintext:
Фотограф: Stringer
От Гражданска инициатива за обществен и релсов транспорт обявиха с писмо до медиите, че имат съмнения около начина на провеждане на разследването за влаковата катастрофа в Хитрино. При инцидента загинаха седем души , десетки бяха ранени, а няколко къщи бяха сринати.Гражданското сдружение посочва решението първо да се откаже предложената от чужди държави помощ , а на по-късне етап да приеме кранове от Румъния , които да помогнат за преместването на цистерните. "Чуждите специалисти може да не са допуснати веднага след инцидента, за да не видят и разберат какво точно се е случило", заявяват от сдружението. В позицията се казва още, че след инцидента служителите на Национална компания "Железопътна инфраструктура" (НКЖИ) също не са били допуснати на мястото, за да извършат оглед.От НКЖИ уточниха пред "Дневник", че представители на компанията са допуснати на мястото на инцидента тогава, когато е било възможно и след изрично разрешение на пожарната. Посочиха, че има техен представител и в разследващата комисия.От гражданската инициатива се усъмняват и в компетентността на прокурорите, които разследват случая. Според тях външни експерти могат само да помогнат на разследването. "Имаме сериозни съмнения, че зад израза "следствена тайна" се крие всъщност безотговорност и некомпетентност. Как да си обясним, че вече пети ден няма официална информация за разчитането на "черните кутии" на локомотивите? Как може при самолетни катастрофи информацията да се обявява публично още след намирането на тези кутии, а при нас при напълно здрави локомотиви, тази информация да не излиза наяве", се казва в позицията.Според организацията твърденията на следователи, че жп линията, по която се е движила влаковата композиция е на 150 години поставя под съмнение компетентността им и припомнят, че тя е подменяна неколкократно през годините. "Това е все едно да кажем, че столичният бул. "Мария Луиза" е на 2000 г. понеже е построен в Римската епоха", се казва в позицията.От сдружението препоръчват на разследващите да започнат от самото начало на логистичната верига. Те посочват, че според неназовани източници от българските железници не са останали работещи кантари за измерване на подвижния състав и така реално не може да се установи каква е била масата на пълните вагони. Това означавало, че някоя от цистерните може да е била препълнена. В такъв случай при удар предпазният клапан не е издържал и е започнало неконтролирано изтичане на газ, твърди гражданското сдружение."От друга страна е публична тайна, че сертифицирането на всички стоки, идващи у нас, се прави само по документи, като започнем от храната, дрехите и стигнем до вагоните. От наши източници разбрахме, че служители на Изпълнителна агенция "Железопътна администрация" реално нямат достъп в депата на частните оператори, а дори и да имат, не е ясно дали притежават необходимата компетентност за работа на терен", пишат още от гражданската инициатива.Според тях до този инцидент нямаше да се стигне, ако локомотивът и линията са оборудвани със системата за влаков контрол. При нея спирачката на влака автоматично се задейства, след като получи сигнал за ограничение на скоростта от 40 км/ч. Подобна система обаче е скъпа и не е интегрирана в българските железници.


description: Единствената, а освен това работеща разновидност, която не попада под шапката на БФС, е обект на синхронизирана административна атака от футболния съюз и министъра в оставка

title: Как БФС и Кралев се опитват да овладеят силово и минифутбола

maintext:
От над 25 години турнирите по минифутбол се развиват пазарно и с голям интерес. БФС се сети, че не контролира това
[Градска футболна лига]
Преди броени дни ръководството на БФС е изпратило сигнал до Министерството на младежта и спорта (ММС) срещу Българска асоциация по минифутбол (БАМФ) на Лъчезар Паланков. Това е човекът, който от над 25 години организира първенства и турнири по футзал и минифутбол.
В последните години, откакто БФС се сети, че футзалът е под неговата юрисдикция, Паланков се е оттеглил от тази дейност и се концентрирал върху минифутбола. Той не се развива от ФИФА и УЕФА, а от самостоятелни международни организации. Дори се обмислят промени в правилата, които да направят футзала и минифутбола още по-различими.
Формалният повод на писмото до Бургас е твърдение за измама, според което БАМФ води комуникации с представители на български общини, кметства и институции, представяйки се като партньор на БФС. Лъчезар Паланков отрича да е правил подобно нещо. "Дневник" изпрати въпроси до БФС за изясняване на казуса, но не получи точен отговор на какво се базират обвиненията за измама.
"Ние имаме притеснения, когато се ползват съдии и делегати от структурите на БФС. Това създава впечатление за партньорство. По принцип съдиите нямат право да ръководят без разрешение такива мачове и следват санкции", даде пред "Дневник" своята версия Румен Вълков, председател на Аматьорската футболна лига.
Като следствие от кореспонденцията с футболния съюз Кралев, който е бивш председател на комисията по футзал към БФС, е изпратил писмо до кмета на Бургас Димитър Николов, с което го уведомява, че "единствено БФС с председател Борислав Михайлов има издадена спортна лицензия № 002500 от Министерството на младежта и спорта, която му дава право да администрира съответния вид спорт на територията на Република България и да го представлява пред държавата и международните спортни организации".
Писмото завършва с молба да не се допуска извършването на нерегламентирана дейност на територията на общината. Лъчезар Паланков заяви за "Дневник", че знае за писмото, което не е единичен случай. В други общини също са получили.
"Дневник" попита ММС на какво основание е изпратено писмото, откъдето отговориха, че "спазват закона" и че БАМФ не е лицензирана организация. От това следва, че провежда незаконни състезания. Но тъй като има много нелицензирани организатори на състезания, в ММС имали притеснения най-вече дали на турнирите по минифутбол има лекарски екипи и полиция.
В Спортната палата засега не са показали вълнение, че почти всяка седмица БТА съобщава за инциденти с пребити съдии и играчи по време на мачове в долните групи от първенствата на БФС - В групи и А окръжни. Нито дали там е имало достатъчна охрана и медицинско обслужване.
"Първо - при нас имаме охрана, често е от частни фирми, и медицинско осигуряване. И второ - преди години, когато правих статистика за развитието на дейността си, се оказа, че за 3600 изиграни мача е имало два инцидента", коментира Паланков.
Румен Вълков от БФС каза, че съюзът администрира всякакви видове футбол, на които е принципал. Попитан откога е принципал на минифутбола, той поясни, че в последно време УЕФА "припознава и минифутбола". Затова в БФС са заложили свой календар на събития за следващата година и даже създават регионални центрове.
Като начало БФС е решил да организира национален шампионат с 16 отбора в комплекса "Царско село". Всеки участник в него трябва да заплати разходите си за участие, престой и транспорт. Входната такса на отбор е 200 лв., а участието във всеки мач ще струва 40 лв. Премията за победителя в турнира ще бъде 1000 лв.
Само за сравнение - във всички "неделни" аматьорски лиги по минифутбол участват стотици отбори с хиляди участници, докато в националния шампионат по футзал участват цели 14 отбора!
Атаката на футболния съюз е най-вече следствие от желанието на БАМФ да проведе европейско първенство по минифутбол в София през 2018 г. и Пловдив през 2019 г. без да има нищо общо с БФС. "Вярно е, че от години имам много добро разбирателство с кмета на Бургас, както и с други градове. Кметът на Стара Загора стана шампион в нашите турнири, защото играе активно", добави Паланков. Той поясни, че не знае как новите писма до кметовете ще се отрази на отношенията му с местните власти.
хиляди българи, отвратени от корупцията и некадърността на "професионалното" ниво в този спорт".
"Атаката на БФС не е само срещу БАМФ, а срещу всички частни лиги в страната, които въпреки недостатъците си се конкурират на пазарен принцип и са последната връзка с футбола за хиляди българи, отвратени от корупцията и некадърността на "професионалното" ниво в този спорт", коментира в своя профил във "Фейсбук" Кирков, който в последните години печели признание за проекта си за социална интеграция чрез спорт.
Българският футболен съюз (БФС) със съдействието на министъра в оставка Красен Кралев подеха административна атака срещу най-добре функциониращата форма на футбол в България - аматьорските лиги по минифутбол.Тъй като това е единствената, а освен това работеща разновидност, която не попада под шапката на БФС, в последните седмици двете страни - ръководството на съюза и министърът се опитват да го овладеят. Или пък съсипят.Според Паланков всяка година в турнирите на различните лиги по минифутбол участват 800-900 отбора в 30-40 центъра из цялата страна. Наградният фонд само за един от турнирите е в рамките на 1800 лева. За предстоящата "Зимна купа на Ефбет" наградата е 2000 лв."Стотици пъти съм предлагал на БФС партньорство. Преди Борислав Михайлов да стане президент аз отговарях за футзала, но след това се оттеглих от тази дейност, за да няма излишна конфронтация. Останах да се занимавам с минифутбола. Преди две години влиятелни хора идваха да ме молят да реанимираме футзала, защото държавното първенство се сведе до 4-5 отбора", коментира Паланков и изрази съмнения, че "явно не могат да създадат нищо качествено и се опитват да го откраднат".Според организатора на българското участие в световното първенство за бездомни Виктор Кирков, след като "две десетилетия БФС унищожава българския футбол" сега се е насочил към частните турнири, които са отдушник за "


description: Тези "реформатори", които заплашват, че няма да оползотворят мандата, са всъщност онези, които не са го взимали... Стига бе, колеги. Срамно е.Радан Кънев, лидер на ДСБ

title: Цитат на деня: Заплахата за връщане на мандата идва от "реформатори", които не са го взимали

maintext:
"Тези "реформатори", които заплашват, че няма да оползотворят мандата, са всъщност онези, които не са го взимали...
Стига бе, колеги. Срамно е."Така лидерът на ДСБ Радан Кънев коментира в профила си във Фейсбук днешната заявка на Движение "България на гражданите" (част от Реформаторския блок), че няма да подкрепи правителство на Реформаторите в рамките на този парламент, ако не бъде приет антикорупционният закон.Във вторник представители на Реформаторския блок от СДС, БНД и БЗНС приеха от президента Росен Плевнелиев третия мандат за съставяне на правителство.


description: Българският ветроходец Стефан Акрабов с катамарана "Агалина" завърши втори при многокорпусните яхти в престижната трансатлантическа регата Atlantic Rally for Cruisers (ARC).

title: Български ветроходец стана втори в трансантлантическа регата

maintext:
[facebook.com/stefan.akrabov]
Българският ветроходец Стефан Акрабов с катамарана "Агалина" завърши втори при многокорпусните яхти в престижната трансатлантическа регата Atlantic Rally for Cruisers (ARC), съобщи сайтът
.
Дългият 16.10 метра катамаран Catana 531 пресече финала в Родний бей, Сейнт Лусия, в 4.05 часа българско време днес.
Той е втори в класа си от 29 участващи яхти и 12-и от всички участници. Акрабов измина 2771 морски мили за 14 денонощия, 10 ч. и 25 минути.
Строителният предприемач от Пловдив Акрабов (65 г.) е носител на наградата за постижения във ветроходството "Кор Кароли" за 2012 г. заради плаването от България до Карибите в рамките на 152 дни, при което бяха преодолени 12 хиляди мили.
nautica.bgОще две български яхти участват в ARC 2016 - 12-метровата "Блу меджик", която плава под френски флаг, с шкипер Никола Попов се очаква да завърши на 11 декември.Дългата 11.67 метра яхта "Огинев" (Павлин Надворни, Светлозар Тенев, Ивайло Надворни) под български флаг е с прогнозен финал на 16 декември, няколко часа преди изтичане на контролното време.


title: Турските домакинства свиват разходите, икономиката се забави

maintext:
Брутният вътрешен продукт на Турция се е свил през третото тримесечие с 1.8%, което е повече от очакваното от анализаторите, а данните вероятно ще засилят натиска над централната банка да понижи лихвите. През същия период на 2015 г. ръстът бе от 5.9% и сега за пръв път от 2009 г. страната отчита негативен растеж на годишна база.
След публикуването на данните националната валута поевтиня още повече спрямо американския долар до ниво от 3.5252, което е близо до историческото дъно.
Според Турския статистически институт (TÜİK) основната причина са слабото потребителски търсене и износ.
Домакинствата са свили покупките си с 3.2%, след като през предходното тримесечие имаше ръст от 3.7%.
Експортът е намалял със 7%, а вносът се е увеличил с 4.3%. Разбивката по сектори показва, че най-силен е спадът при услугите - с 8.4%, следван от земеделието (7.7%) и промишлеността (1.4%).
Ръст отчитат строителството (1.4%) и особено правителствените разходи - с цели 23.8% в сравнение с предходните три месеца.
"Икономиката ни нарасна с 2.2% за първите 9 месеца на годината. През третото тримесечие повлия очевидното забавяне в глобалната търговия, намаляващите капиталови потоци към възникващите пазари и продължаващото геополитическо напрежение", коментира в официалното съобщение вицепремиерът Мехмет Шимшек. Той допълва, че опитът за преврат от 15 юли, както и няколкото терористични атентата в Турция също са притиснали допълнително икономиката и обещава да се предприемат мерки "това свиване да се окаже краткотрайно".
Финансовият министър Наджъ Агбал също изпрати оптимистично послание с очакване през 2017 г. правителствените мерки да стимулират растежа и структурните реформи, както и да има повече "позитивни глобални събития".
Миналата седмица статистическият институт обяви, че обновява методиката си за изчисляване на БВП и според коригираните в понеделник данни ръстът през първото тримесечие е 4.5%, а през второто - 4.7%. Шимшек обясни, че корекцията е напълно в съзвучие с международните стандарти и регулациите на Европейския съюз (ESA 2010).Също в понеделник централната банка публикува данни за октомври, според които дефицитът по текущата сметка се е увеличил с 1.68 млрд. долара до 33.7 млрд. долара за изминалите 12 месеца.Банката смята, че причините са в намаляването на приходите от туризъм и задгранична търговия.Външнотърговският дефицит е 2.8 млрд. долара, или с 333 милиона долара повече спрямо същия месец на миналата година. Излишъкът при услугите рязко е намалял с 916 млн. долара и е стигнал 1.8 млрд. долара. От този спад от почти милиард долара на туризма се падат 630 млн. долара по-малко в нетните приходи на годишна база.Печалбата в туризма се е свила с 32.7% до 8.28 млрд. долара през третото тримесечие, показаха данни от 31 октомври. От януари до края на септември общо 17.3 млрд. долара са дошли от туризъм, което е със 7.6 млрд. долара по-малко за година.Турската лира и мексиканското песо се очертават като най-зле представящите се валути на 2016г., коментира Financial Times. Дефицитът по текущата сметка може да надхвърли 5% и заради започналото поскъпване на петрола след сделката на ОПЕК и други производители да съкратят добива.Изданието коментира, че освен тероризма политически риск носи и процедурата за превръщане на Турция от парламентарна в президентска република, която започна в края на миналата седмица. Тя би трябвало да доведе до референдум между март и май 2017 г., поради което неяснотите ще продължат още половин година.Данните, че домакинствата свиват разходите си, може да се окаже лоша новина за президента Реджеп Тайип Ердоган точно в навечерието на референдума.В продължение на 14 години той постига растеж благодарение основно на достъпни кредити и мащабни инфраструктурни проекти. Последната му патриотична инициатива е призивът към турците - компании и физически лица - да обърнат почти 140 милиарда долара депозити в турски лири.


title: "Кауфланд" отхвърля твърденията, че е нарушила Закона за конкуренцията

maintext:
Фотограф: Надежда Чипева
От "Кауфланд" не смятат, че са извършили нарушение, заради което да бъдат санкционирани от Комисията за защита на конкуренцията. Това съобщиха от компанията, след като по-рано днес антимонополното ведомство обяви , че е наложило
От търговската верига посочват и че все още не са получили решението на комисията.
"Считаме, че не е извършено нарушение, подобно решение е в противоречие на Закона за защита на конкуренцията и ще бъде обжалвано пред Върховния административен съд, след като бъдат спазени всички легислативни правила", посочват от веригата.
Те подчертават, че в работата си прилагат действащите законови разпоредби.
имуществена санкция на "Кауфланд България ЕООД енд Ко" КД от 157 981 лв. заради установена злоупотреба с по-силна позиция при договаряне.


title: Европейският корпус за солидарност дава възможност за стаж и работа на младежи

maintext:
Фотограф: Цветелина Николаева
От днес младите хора на възраст между 18 и 30 години имат нови възможности да придобият ценен опит и умения в началото на кариерата си. Новостартиралият европейски корпус за солидарност дава възможност за доброволческа дейност, стаж, чиракуване или работа в сфери като образованието, здравеопазването, социалната интеграция, помощта за предоставянето на храни, изграждането на подслон, приемането, подпомагането и интеграцията на мигрантите и бежанците, защитата на околната среда или предотвратяване на природни бедствия, съобщиха от Европейската комисия (ЕК).
"Европейският корпус за солидарност ще създаде възможности за младите хора, желаещи да дадат свой принос за обществото и да проявят солидарност - нещо от което светът и Европейският съюз (ЕС) се нуждаят все повече. Ние сме свързани не от договорите или индустриални и икономически интереси, а от нашите ценности. И европейските ценности са въплътени във всекидневната работа на доброволците", смята председателят на ЕК Жан-Клод Юнкер.
, съобщиха от ЕК. От там обявиха, че резултатите са плод на т. нар. младежка гаранция.
Комисията ще стартира "ErasmusPro", която е специална нова дейност на програмата "Еразъм +" в подкрепа на дългосрочни професионални практики в чужбина. Комисията ще предложи и рамка за качество на професионалните практики, в която се определят основните принципи за планиране и осъществяване на професионални стажове на всички равнища. През 2017 г. ще бъде създадена служба за подкрепа на професионалните практики, подпомагаща държавите, които въвеждат или реформират системите си за стажове.
В сравнение с 2013 г. безработните млади хора в ЕС днес са намалели с 1.6 милиона, а при младежите, незаети с работа, учене или обучение, има спад с 900 000


description: Цветанов го искаше това правителство. Вложи много усилия. Разката се направо този човек. Съпредседателят на Патриотичния фронт Валери Симеонов

title: Цитат на деня: Цветанов искаше правителство, разката се направо

maintext:
Фотограф: Анелия Николова
Цветанов го искаше това правителство. Вложи много усилия. Разката се направо този човек.Това каза съпредседателят на Патриотичния фронт Валери Симеонов в обяснение по Би Ти Ви за преговорите за съставяне на кабинет с ГЕРБ. Той допълни, че Борисов твърдо е бил решил да отиде на предсрочни избори, но след като от Европа са го натиснали, е обещал подкрепа за кабинет, с мандат на Реформаторския блок. В крайна сметка обаче, за пред международните си партньори, си е намерил алиби в лицето на неизпълнимите искания на Патриотичния фронт за повишаване на пенсиите, смята Симеонов."Направихме огромни отстъпки, срам ме е да го кажа направо. Свалихме от 300 на 200 лева минимална пенсия и индексиране на всички останали. За това бяха необходими 800 млн. милиона. Стигнахме и до вариант да тръгнем само с 200 лева минимална пенсия, без индексации, за това бяха нужни 300 милиона лева. Владислав Горанов обаче беше инструктиран от Борисов да не приеме", описа ситуацията Валери Симеонов.


description: Картата предлага данни за всяко едно от общо 685 781 регистрирани дървета, календар на активностите по грижите за тях, общия брой на видовете и информация за най-често срещаните дървета във всеки квартал.

title: Карта дава детайлна информация за всяко дърво в Ню Йорк

maintext:
[NYC]
Местната власт на Ню Йорк наскоро създаде и публикува
дигитална карта на всички дървета
на територията на града. Картата предлага огромно количество база данни, дава точното местоположение
с изображения в Google Street View,
подробно описание на всяко едно дърво в мегаполиса, изчислява и екологичните му ползи за градското пространство.
Цената на екосистемните услуги до съвсем скоро беше непопулярно средство за опазване на природата. Природата е ценна по очевидни причини, но изчисляването на цената им не е лесен процес. И все пак това има смисъл за устойчивото дългосрочно развитие и опазване на средата. Местните власти от дирекция "Паркове и отдих" на американския мегаполис също смятат така и са намерили находчив начин за отчитане стойността на природата в градската среда – като изчисли екологичните и икономическите ползи на уличните дървета.
През последните години дирекцията отговоря за нови програми, насочващи вниманието на децата и гражданите към ползата от грижите за градската среда. Такава програма е "Дървоброяч 2015" (
TreesCount! 2015
), която започва през 2015 г. в Ню Йорк. Управата успява да мобилизира в нея 2300 доброволци, да ги информира и обучи за дърветата в тяхната среда, за тяхното състояние, видове, специфични изисквания за грижи, измервания и как те се използват от местната общност.
В продължение на месеци групи от доброволци и специалисти обикалят парковете и улиците на Ню Йорк, за да преброят и съберат данни за всяко едно дърво в града. Информацията от тези обиколки вече е публикувана в градския регистър на горите в най-подробната карта на уличните дървета в Ню Йорк. В момента тези данни се обновяват ежедневно от "горски екип" в градската управа.
Картата предлага данни за всяко едно от общо 685 781 регистрирани дърветата, календар на активностите по грижите за тях, общия брой на видовете и информация за най-често срещаните дървета във всеки квартал.
"Картата на уличните дървета в Ню Йорк" е възможно най-точната и подробна карта на дървета на града, обясняват създателите й от градската администрация. Тя дава възможност на всеки да ги опознае и изследва, да изрази своите предпочитания, като отбележи любимите си дървета, и да ги сподели с приятелите си, както и да се включи като доброволец в опазването и поддържането им.
На картата дърветата са обозначени с кръгчета. Размерът на всеки кръг представлява диаметъра на дървото, а цветът показва вида. Заложена е и възможност човек да изберете отделно дърво за повече информация конкретно за него или да разгледа колко са на брой и какви е видовото разнообразие и сумарната екологична полза от дърветата в определен квартал или регион.
Когато филтрирате карта по видове, можете да намерите повече информация за разнообразието на дървета по улиците в Ню Йорк. Всеки вид дърво има различен цвят, а свързаните видове са обозначени с подобни цветове. Можете също да филтрирате дървета по размери на диаметъра.
Създателите призовават жителите на града да се грижат за дървета, парковете в квартала си и предлагат съвместни дейности по поддръжката им, както и актуална информация за местните растения и животни.
Екологични ползи от дърветата
Дърветата подобряват околната среда и здравето в един град, защото задържат вода, охлаждат, намаляват замърсяването на въздуха, спестяват разходите за енергия... Тези екологични ползи се измерими и именно това са направили за всяко едно дърво в огромния мегаполис Ню Йорк.
Местната администрация ги е изчислила на базата на формула, разработена от Центъра за градско изследване на горите. Така те са изчислили какво дава всяко дърво на хората в Ню Йорк. Ползите варират според вида, размера, възрастта и местоположението на растението.
Така например
човек може да узнае колко е количеството дъждовна вода, което определено дървото запазва всяка година (изразено в литри), както и сумата, която всяко дръвче спестява всяка година. Количеството спестена електроенергия е оценено също и е представено в киловатчасове (кВтч). Има данни и за намаляването на замърсяването на въздуха.


description: Четири компании получиха днес от държавата сертификати за инвестиция по Закона за насърчаване на инвестициите. Два сертификата за инвестиция клас "А" бяха връчени на "Осрам Лайтинг" ЕООД и на "Са-Ба България" ООД и два сертификата за инвестиция клас "Б" на "БИ ЕМ ЕС Продъкшън" ООД и "Бетелгиус" ООД.

title: Четири компании получиха сертификати за първокласен инвеститор

maintext:
Зам.-министърът на икономиката Даниела Везиева връчва сертификата на изпълнителния директор на "Осрам Лайтинг" Елвис Георгиев.
Фотограф: Надежда Чипева
Четири компании получиха днес от държавата сертификати за инвестиция по Закона за насърчаване на инвестициите.
Проектът на "Са - Ба България" е за производствена база в община Димитровград за производство на лампи и осветители за автомобилната индустрия. Инвестицията е 8 млн. лв. и предвижда 150 нови работни места. "ОСРАМ Лайтинг" ЕООД ще изгради нов завод в Пловдив за производство на електронни баласти, драйвери и светодиодни модули. Стойността на вложението е 45 млн. лв., а работните места са 900.
Сертификатите дават право на компаниите - инвеститори да ползват
Проектът на "Би Ем Ес Продъкшън" ООД е за разширяване на производството, увеличаване на капацитета и повишаване на технологичните възможности. "Бетелгиус" ще изгради "Център за разработка и производство на софтуерни решения и машини". Двата проекта ще се осъществят в индустриалната зона "София-Божурище".
От началото на годината Министерството на икономиката е сертифицирало общо 18 проекта на обща стойност над 297 млн. лв., като те имат потенциал да разкрият над 4000 нови работни места.
Два сертификата за инвестиция клас "А" бяха връчени на "Осрам Лайтинг" ЕООД и на "Са-Ба България" ООД и два сертификата за инвестиция клас "Б" на "БИ ЕМ ЕС Продъкшън" ООД и "Бетелгиус" ООД.Инвестициите по тези проекти са на обща стойност от 57.28 млн. лв. и предвиждат разкриването на над 1000 нови работни места, съобщи пресцентърът на Министерството на икономиката.редица насърчителни мерки по Закона за насърчаване на инвестициите, сред които индивидуално административно обслужване при съкратени срокове и финансова подкрепа за обучение за придобиване на професионална квалификация на новоназначените.Новите проекти в процес на сертифициране са 24, на стойност над 400 млн. лв. с предвидени общо над 6000 нови работни места, информира пресцентърът на ведомството.


description: Кристиан Вигенин каза, че след сигнал до прокуратурата плащанията са спрени.

title: Вигенин обвини Митов в опит за кражба на половин милион лева чрез купуване на сървъри

maintext:
Кристиан Вигенин
Фотограф: Красимир Юскеселиев
Депутатът от "БСП - лява България" Кристиан Вигенин обвини външния министър в оставка Даниел Митов в опит за "нагла кражба" на 500 хил. лева чрез купуване на нова телефонна система за посолства, както и сървъри за работата й. В парламента днес социалистът обясни, че след сигнал до главния прокурор плащанията са спрени."Става дума за подготвена корупционна схема в Министерството на външните работи, за която преди три седмици подадох сигнал на главния прокурор. Става дума за подготвена кражба, която по мои групи сметки надхвърля половин милион лева", заяви Вигенин. Според него, тъй като Митов не се разграничавал, схемата била реализирана с негово знание.След оставката на кабинета "Борисов 2" български посланици в чужбина получават грама и фактура на българската фирма "Балкантел", по която да преведат по 30 000 евро за закупуване и инсталиране на нова телефонна централа. Обяснението - това било необходимо за подобряване на комуникацията заради председателството ни на Европейския съюз. Според Вигенин във фактурата били вписани завишени в пъти разходи за труд и техника, както и много висока цена на сървър. В обикновен онлайн магазин той не струвал до 25 000 евро, а под 1000 евро.Освен това закупуването му не трябвало да става без обществена поръчка, смята социалистът.


title: "Черно море" се приближи до челната тройка след успех над "Дунав"

maintext:
"Моряците" са на точка от челната тройка
[LAP.bg]
"Черно море" победи с минималното 1:0 "Дунав" като домакин в последния мач от 18-ия кръг на Първа лига.Единственото попадение в двубоя вкара Александър Цветков в 37-ата минута и така донесе ценни три точки на тима си в битката за място в топ 3."Моряците" събраха актив от 31 точки и са само на една от третия ЦСКА. Те оставиха зад себе си в класирането "Локомотив" (Пловдив) и "Дунав", които имат съответно по 29 и 28.В 23-ата минута пред футболистите на Георги Иванов се откри първата отлична възможност за гол. След неразчетено връщане на топката към вратаря Мартин Луков, Марек Кузма я овладя, но се забави и не успя да нанесе удар. Нападателят намери Цветков, а той върна към границата на наказателното поле, откъдето капитанът Георги Илиев стреля силно, но Луков се намеси блестящо и спаси.Натискът на "моряците" продължи и логичното се случи в 37-ата минута, когато избита от защитник топка попадна в Цветков. Той овладя, стреля и топката се промуши между няколко играчи, преди да се озове в долния десен ъгъл на вратата на "драконите".След почивката гостите веднага опитаха да възстановят равенството и установиха натиск, но той така и не водеше до чисти положения. Това продължи почти до самия край, когато няколко пъти обаче играчите в синьо се разминаха с последния удар, а веднъж и Коварж се намеси перфектно след силен удар отблизо. В крайна сметка обаче резултатът се запази и варненци се поздравиха с успеха.


description: "Ръководството на клуба взе решение 50 процента от приходите от всички продадени билети да бъдат дарени на семействата на жертвите от трагедията в Хитрино, а другите 50 процента за Българската Коледа", съобщиха от клуба.

title: ЦСКА вдигна цените на билетите за мача с "Дунав" и ще дари всички приходи

maintext:
В петък на "Българска армия" ще има и празничен концерт
[LAP.bg]
Да покажем в навечерието на Коледа, че сме преди всичко хора", призоваха червените.
ЦСКА обяви, че увеличава на 10 лева цената на билетите за мача с "Дунав", който е последен за годината. За разлика от последните промени този път решението е свързано с благотворителна дейност.Червените решиха да дарят всички приходи от билети. "Нека превърнем този мач първо в благородна кауза, а след това и в коледен празник. Ръководството на клуба взе решение 50 процента от приходите от всички продадени билети да бъдат дарени на семействата на жертвите от трагедията в Хитрино, а другите 50 процента за Българската Коледа", съобщиха от клуба.От ЦСКА добавят, че всеки зрител ще получи "специални подаръци, закупени от футболистите". Съвместно със спонсорите ще бъде организирана и томбола с награди.ЦСКА приема "Дунав" в петък, като мачът беше изтеглен за 14.30 ч.Преди срещата ще има коледен концерт, чието начало ще е в 13 ч. на пистата на "Българска армия". "В него ще се включат едни от най-известните изпълнители в България. През целия ден на алеята на "Армията" ще бъде организиран коледен фест, на който ви очакват вкусни кулинарни изненади."


title: Сорин Гриндяну е новият кандидат за премиер на Румъния

maintext:
Фотограф: Inquam Photos
Румънският президент подписа указа за назначаване на Сорин Гриндяну за министър-председател на Румъния, съобщи националната информационна агенция Аджерпрес.
"Президентът на Румъния, г-н Клаус Йоханис, подписа в петък, 30 декември, указа за назначаване на г-н Сорин Михай Гриндяну като кандидат за поста министър-председател, за да бъде поискано одобрението на парламента за програмата и членовете на новото правителство, съгласно член 103 алинея 12 от конституцията на Румъния", съобщи президентската администрация.
Сорин Гриндяну бе предложен в сряда за премиер от Социалдемократическата партия и Алианс на либералите и демократите. Двете партии имат мнозинство в парламента и вече подписаха споразумение за коалиционно управление.
Гриндяну е на 43 г., по образование математик, бивш заместник-кмет на Тимишоара, припомня "Ройтерс".
Неговата партия спечели с голяма преднина изборите на 11 декември в коалиция с ALDE. Те имат 250 от общо 465 места в парламента.


title: Вам мир (проблемът с бежанците и други истории)

maintext:
Бежански лагер в Харманли
Фотограф: Георги Кожухаров
В последните седмици с болка наблюдавам това, което се случва с бежанците и мигрантите в бежанския лагер в Харманли. Идва ми да крещя от негодувание, но кой ли ще ме чуе? Най-много да ядосам някой и без това обичащ да се ядосва съсед. Затова ще направя единственото, което може да направи един писател, ще изкрещя с този текст. Защото имам какво да кажа по тази тема. Защото се чувствам лично свързан с бежанския център в Харманли. Защото зад това, на което слагаме етикета "бежанци" и "мигранти", се крият истински човешки същества. Защото там стоят плът, кръв и душа, преживели такива неща, които не пожелавам и на най-смъртния си враг. И така...
Миналата година аз и Неда Соколовска се бяхме захванали да работим по представление за бежанците и на 30-ти декември, точно ден преди новата година, се качихме на една кола и отпътувахме в посока Харманли. Компания ни правеше
Айман Мустафа
- сирийски кюрд, с когото Неда се беше запознала по време на една кръгла маса, чиято тема бяха бежанците и където ние се сдобихме с полезна информация. Научихме как се преиначава проблемът по медиите. Там често пишат, че издръжката на бежанец е 1100 лв. Повечето медии се отнасят напълно безкритично и действат по добре познатата система "копи-пейст". Да, в някакъв момент бежанците са получавали по 65 лв, но в момента не им дават пари, защото ги хранят в лагерите. Най-добре познатият мит е, че те трябвали да влизат в страната легално, но те няма как да минат турската граница без визи, а са в положение, в което не могат да си изкарат виза. Също така за да поискаш убежище, не можеш да си влязъл легално в една държава. Последният основен мит за бежанците е, че те са представяни едва ли не като някакви страшни диваци, свикнали да живеят в абсолютно различна среда.
Всъщност държавите, от които идват, допреди години бяха доста светски и сега много нормални граждани бягат от войната или от джихадистите. А идвайки, те биват подведени под един общ знаменател като "бежанци" и "мигранти", като част от "бежанската криза". Тези етикети сякаш изтриват човешкото от тях. Което е страшно.
Нима ние не страдаме от същото, когато например се страхуват
от озверелите български орди,
искащи да откраднат работата на почтените британци?
Но да оставим въпросите, защото ние се намирахме в колата на Неда и
GPS
-ът на таблета й умело ни водеше към село Пъстрогор (Свиленградско) през студения зимен ден. Нуждаехме се от човек с някакви познания по английски и арабски, който да ни служи като преводач. Така бяхме намерили кюрда. Не можехме да предложим нещо кой знае какво – командировъчни и нашата компания. Но и това, вярвахме, беше нещо.
Айман - сирийският кюрд в Хармални
Фотограф: Иван Димитров
Този сирийски кюрд беше моята първа среща от "трети вид" с истински бежанец. Още повече в неговия случай. Бил от селце на границата с Турция и се случило така, че мина избухнала в ръцете му. Едната му ръка беше откъсната до лакътя, а неголемите му очила с огромен диоптър някак прекалено увеличаваха едното му око. Другото беше пострадало при инцидента с мината. Но той нито веднъж не спомена за липсващата си половин ръка, просто беше свикнал да я използва. Понякога побутваше с нея очилата си, а друг път задържаше чашата с чай, докато с единствената ръка, на която имаше пръсти, си слагаше захар вътре.
Порядките в селцето му били толкова консервативни, че го дразнели. Отказал да го оженят за годеница, която накрая взел брат му. Учил философия и обичал да чете книги. А с очите си виждал явната тайна – товарните влакове, извозващи нефт от Сирия за Турция. В този момент се чувствам длъжен да подчертая, че не мога да гарантирам за информацията, която споменавам, а просто я предавам така, както съм я чул.
Това кратко, но пълнокръвно пътешествие,
ни отведе първо в Пъстрогор, свиленградско село,
където се помещава лагер от отворен вид
Селото е съвсем мъничко и в него няма нищо особено, ако изключим лагера – страда от обезлюдяване и липса на млади хора. Щом паркирахме колата, незабавно се поразходихме. Навярно сме били интересна гледка. Неда, облечена напълно по градски. Кюрдът с половин липсваща ръка и авторът на тази статия, който тогава ходеше с най-топлата връхна дреха, която някога е носил през живота си – обикновена войнишка шуба с процеп отпред за автомат, брезентова отвън, но подплатена с истинска, боядисана в кафяво вълна отвътре.
Пътят ни заведе към центъра, където съвсем в традицията на българското село имаше църква, кметство и два магазина, разположени един срещу друг. Единият магазин разполагаше с външно, но изолирано за през зимата помещение, така че се спряхме на него, влязохме и си поръчахме чай.
Поговорихме си с няколкото души, които седяха на съседната маса и с услужливата магазинерка. Оказа се, че в началото те съвсем не са знаели, че именно в тяхното село ще се отваря бежански лагер. Решението е спуснато отгоре и ги е изненадало, без никой да им обясни за какво става дума. Направи ми впечатление как един от хората каза как същото се случило навремето и със земята. Тръгнал слух, че тя съвсем ще се обезцени и селяните масово тръгнали да я продават. Но откъде тръгнал този слух, никой не разбрал.
С бежанците се сблъскали, когато започнали да ги настаняват.
Първоначалната им реакция била на страх и неприемане
Това били чужди хора от друга религия. И маниерите им били нетипични – в началото срещнали проблем, че оставяли много боклук след себе си: чашки, шлюпки от семки, бутилки. Научили ги да почистват след себе си. Оказало се, че независимо от различията и те са хора със свои истории и порядки. Е, магазинчето се променило. На бялата врата зад магазинерката около баналния календар на поразголена жена на арабски бяха изписани някои базови правила, които мигрантите и бежанците трябвало да спазват. А още на първата нова година от отварянето на лагера в магазинерската компания имало и бежанци. Какво чудо!
Магазинът в "Пъстрогор". Над вратата зад магазинерката на арабски са написани някои базови правила
Фотограф: Иван Димитров
Другото, което ми направи впечатление и е задължително да се спомене, е:
Независимо в какво се опитват да ни убедят "услужливите" медии,
бежанците и мигрантите далеч не са хомогенна група
На нас те ни изглеждат еднакви, но ако се съмнявате, опитайте се невинно да споменете пред някой иракчанин, че афганистанците са араби и незабавно ще се срещнете с искрено и разпалено негодувание. Ще ви бъде обяснено, че афганистанците не са никакви араби, а ако искате да потънете по-дълбоко, може да се запознаете и с локалните различия, които се срещат по тези територии, които ние така лесно обобщаваме с "арабския свят" или с "Близкия изток."
Всъщност така добре ще ви го обяснят, че ако не сте с добра памет, съвсем ще се оплетете. Колкото до въпросните различия в бежанския лагер, те изразявали външно по съвсем естествен начин. Арабите ползвали магазина, в който седяхме, а останалите – магазина отсреща.
След този приятен и ненатрапчив разговор, в който ние бяхме посъветвани да отидем до лагера в Харманли (той е по-голям), ние все пак се запътихме към лагера в Пъстрогор. Просто за да видим какво ще стане. На неговия вход бяхме спрени от охраната. Обяснихме какви сме, що сме и за какво сме тук. Отегченият и не особено любезен мъж проведе кратък телефонен разговор с шефа си и ни каза, че и дума не може да става да ни пусне да влезем. А аз и Неда жадно гледахме мигрантите и бежанците, с чиито истории искахме да се срещнем. Ние съвсем не бяхме подготвени и осъзнавахме това.
Бяхме на първия си терен и вече се очертаваше леко обезкуражаваща картинка
– в лагера в Пъстрогор имаше най-много 30-на души
В Харманли имало повече, но и там не били много.
В Харманли паркирахме колата до автогарата. Свечеряваше се, а не знаехме къде ще спим. Веднага научихме за съществуването на "арабски ресторант" и се втурнахме да го издирваме. Скоро се оказа, че така нареченият ресторант е дюнерджийница, която през цялото време ни е била съвсем под носа. Буквално на метри от колата. Ние влязохме в това вече станало за нас митично място, поръчахме си храна и отпуснахме морните си и позамръзнали тела на маса, намираща се до бумтяща печка. Успяхме да проведем кратък разговор с шефа на дюнерджийницата, който не спираше да се оплаква, че този му бизнес (той имал дюнерджийница и в София, където били жената и децата) не върви на добре. Със спадането на обитателите на лагера, намаляла и клиентелата му. Той не беше особено приказлив (поне с нас), но ни разказа как е лежал в затвор и някак успял да се измъкне. Брат му отдавна живеел в София и дори се оказа, че е известен, затова се спрял на нашата страна.
Но колкото и да го подтиквахме, той не можеше да ни опише войната, а може би просто не искаше.
"Дневник" публикува разказа на Иван Димитров за срещите му с бежанци. След днешната първа част ще следват "Харманлийската гледна точка и още срещи от "трети вид" и "Началото на представлението и краят на няколко бежански истории".


description: Според него очевидно няма да има сега кабинет "Борисов 3", щом "дисциплиниран министър" като Владислав Горанов заяви тази сутрин, че Борисов няма да приеме, въпреки че това се спряга за възможен сценарий.

title: Промяната към мажоритарен вот е несереиозна причина за отлагане на нови избори, смята Каракачанов

maintext:
Фотограф: Цветелина Белутова
"Ако се носи политическа отговорност - да се носи, ако не - хайде да приключваме тази година и да вървим към нови избори. Промяната в изборното законодателство за мажоритарни избори не е сериозна причина за отлагане. Дори е абсолютно несериозна причина", заяви лидерът на ВМРО Красимир Каракачанов в обзорното предаване "Годината" на Радио "Дарик".Каракачанов заяви, че Обединените патриоти, в които се включва и Патриотичният фронт, са категорично против мажоритарна изборна система и съобразяването с резултатите от референдума, иницииран от Шоуто на Слави Трифонов. "Естествено, че сме против мажоритарния избор. Има закон и в случая законът не е изпълнен - по закон гласовете в този референдум не са достатъчни, за да е задължително това условие. Референдумът беше чисто популистка игра. Да постаявяш мажоритарния избор като една панацея, че това ще реши проблемите в българския обществен живот и в икономика, здравеопазване и в какво ли не - това просто не е вярно, това е лъжа", коментира той.За изказването на Борисов по другия от въпросите на референдума - субсидията на партиите да е нула лева - това също е несериозно, заяви лидерът на ВМРО. "Много е лесно да подкрепиш такава идея, след като девет години си прибирал милиони субсидии. Ние сме предлагали намаляване на субсидията дотолкова, че да може партиите да функционират и освен това да има таван. А не да се лежи на елементарния популизъм и да се разчита на това, че хората мразят политиците", каза той.Според него очевидно няма да има сега кабинет "Борисов 3", щом "дисциплиниран министър" като Владислав Горанов заяви тази сутрин, че премиерът в оставка няма да приеме , въпреки че това се спряга за възможен сценарий. По думите му до оставката на правителството се стигна заради "грешно поставения от негова страна въпрос (на Борисов)" за подкрепата към правителството чрез президентските избори. "Хората търсеха алтернатива и я намериха в лицето на Румен Радев", заяви Каракачанов.Според Каракачанов през годината управлението е показало нерешителност, например в отстояването на позициите си пред Брюксел. Обединените патритоти настояват за политика на недопускане на бежанци в България.


description: Около катедралата ще бъдат поставени ограждения и районът ще бъде отцепен като зона за сигурност, в която ще бъде забранено използването на фойерверки.

title: Кьолн увеличава над 10 пъти полицейските патрули за Нова година

maintext:
Кьолн планира да засили сериозно полицейското присъствие в нощта на Нова година и да забрани пиратките около катедралата, символ на града. Целта е да се предотврати повторение на миналогодишната поредица от обири и сексуални нападения, съобщиха днес властите, цитирани от "Асошиейтед прес".
Престъпленията, приписвани основно на чужденци, засилиха напрежението в Германия, предизвикано от вълната от мигранти през 2015 г. Кьолнската полиция беше разкритикувана за начина, по който реагира на ситуацията, а тогавашният й директор беше отстранен.
Сегашният директор на полицията Юрген Матис каза, че над 1500 полицаи ще дежурят в Кьолн през нощта на Нова година. През 2015 г. те са били 140. Подготвя се и видео наблюдение. Кметицата Хенриете Рекер каза, че освен това службата за обществен ред в града и частни фирми ще осигурят около 600 служители по сигурността.
Повечето от миналогодишните престъпления бяха извършени край катедралата и намиращата се близо до нея железопътна гара. Около катедралата ще бъдат поставени ограждения и районът ще бъде отцепен като зона за сигурност, в която ще бъде забранено използването на фойерверки - традиционни за нощта на Нова година в Германия. Намиращият се в близост мост над река Рейн ще бъде затворен за пешеходци. Властите планират светлинно шоу при катедралата.
Прокуратурата съобщи, че е получила 1222 жалби след събитията миналата година, 513 от които са били за сексуални нападения или тормоз. Тя е открила производство срещу 333 души, като 87 от тях са заподозрени в сексуални престъпления.
Оказа се трудно да се намерят достатъчно доказателства срещу много от заподозрените. На 35 души бяха предявени обвинения, предимно за кражби или подобни престъпления. До този момент 24 от тях са осъдени, а един - оправдан. Останалите случаи очакват решение.
Пет от присъдите бяха за сексуални престъпления. Двама заподозрени са осъдени за сексуални нападения или съучастие в такива, а трети - за неприлични коментари.


description: Епицентърът е на 212 км на югоизток от столицата Хониара. Засега няма данни за разрушения и жертви.

title: 7.8 по Рихтер разтърси Соломоновите острови и предизвика страх от цунами

maintext:
Фотограф: Валентина Петрова
Земетресение с магнитуд 7.8 по скалата на Рихтер разтърси района около Соломоновите острови. Трусът предизвика и опасност от цунами, но до такова не се стигна, съобщава БТА.Епицентърът е на 212 км на югоизток от столицата Хониара, където живеят 56 хиляди души. Дълбочината на труса е на 40 км. Засега няма данни за разрушения и жертви.През Соломоновите острови преминава т.нар. тихоокеански "огнен пръстен", който се простира на 40 хил. км. и обхваща вулкани и тектонични разломи.


title: Фотогалерия: Благотворителност за Коледа

maintext: 1/19 снимки в галерията Жителите в югоизточното английско село Уестфийлд украсиха домовете си в невероятни коледни светлини, за да съберат пари за благотворителност.


title: Снимка на деня: Кой взе третия мандат

maintext:
1/1 снимки в галерията Изненадващо за мнозина Реформаторският блок взе третия мандат за съставяне на правителство от президента Росен Плевнелиев, но никой от лидерите на Блока не отиде в президентството. Ето кой взе мандата (от ляво на дясно): Александър Христов - член на Постоянното присъствие на БЗНС; Костадин Марков, депутат от РБ заместник-председател на СДС, Борислав Великов, депутат от РБ, председател на БНД; Румен Христов, депутат от РБ, заместник-председател на СДС.
Фотограф: Надежда Чипева


title: "Юнайтед" прекъсна серията от равенства с победа над "Тотнъм"

maintext:
Хенрик Мхитарян вкара важен гол за своя тим
"Манчестър юнайтед" сложи край на серията си от три поредни равенства, след като постигна важна победа с 1:0 над "Тотнъм" у дома в мач от 15-ия кръг на английското първенство.Единственото попадение за "червените дяволи" вкара Хенрик Мхитарян в 29-ата минута на двубоя. Няколко минути преди края обаче, арменецът се контузи и бе сменен принудително.След успеха играчите на Жозе Моуриньо остават на шестата позиция в класирането, но вече разликата им с днешния съперник, който е пети, е само три точки.Първото полувреме на срещата бе изключително динамично и двата тима не спираха да редуват атаките преди двете врати. В началото гостите владееха повече топката и имаха териториално предимство, което обаче доведе само до опасен удар на Кристиан Ериксен от пряк свободен удар в 19-ата минута, при който Давид де Хеа плонжира решително.Пет минути по-късно "червените дяволи" създадоха две поредни добри възможности. Ян Вертонген блокира удар на Мхитарян, а при последвалия корнер се получи разбъркване, при което Уго Лорис трябваше да се намеси след шут на Андер Ерера.В 29-ата минута Хари Кейн сбърка пас в центъра, Ерера се възползва и изведе много добре Мхитарян, който изстреля моще шут по посока на вратата на Лорис, с което отбеляза и дебютния си гол в Премиършип."Тотнъм" започна агресивно втората част, но не успя да стигне до гол. В 55-ата минута Уаняма пропусна невероятна възможност да изравни, след като след центриране от фаул бе изпуснат от Валенсия и от няколко метра стреля много неточно с глава.В 63-ата минута Пол Погба изпълни перфектно пряк свободен удар на вратата, но топката срещна гредата. Много скоро след това Лорис трябваше да направи решителна намеса след нов шут на сънародника си. Де Хеа също имаше работа и трябваше да демонстрира рефлексите си след нов опасен изстрел на Ериксен от фаул.Пет минути преди края голмайсторът в мача Мхитарян получи контузия, заради която напусна принудително терена, изнесен на носилка.


description: Министерството твърди, че полетът е бил от Сочи до руската военно-въздушна база "Хмеймим" край Латакия, където е бил насрочен концерт руски контингент за новогодишните празници.

title: Загиналите руски музиканти е трябвало да пеят в Алепо

maintext:
Евгений Алектсандров, внук на основателя на трупата, коментира, че в катастрофата е загинал целият хор, а дядо му казвал "Няма ли хор, няма ансамбъл". Те планирали да пеят в Сирия "Священная война". "В Москва останаха още толкова артисти, но загинаха най-добрите. Толкова пътуват по света, а се разбиха в Русия."
Журналисти от държавната телевизия "Первый канал" казват, че загиналите в падналия Ту-154 трима техни колеги не искали да пътуват в спешно организираната командировка. "Защо толкова набързо? Преди никой не знаеше, че "Александров ще летят до Сирия. Въобщи, те казваха, **** - пак Сирия и кой знае как ще ни засилят натам с някой хеликоптер."
Според изданието "Новая газета", известно с разследванията си за събитията в Чечения, полицейският батальон ще защитава сунитското население на Алепо от терористи, мародери и евентуално насилие от шиитските отряди, съюзници на сирийската армия. Възможно е и да участват в контролни постове за филтриране на населението за укрили се джихадисти, опитващи се да избягат от района.
Чечнският лидер Рамзан Кадиров заяви, че гарантирането сигурността на населението от араби сунити е един от анажиментите, поети от Русия в преговорите с Турция за край на сраженията и евакуиране на бунтовническите квартали.Той самият каза, че би бил щастлив и горд да получи заповед от върховния главнокомандващ Владимир Путин да замине за Сирия и "да воювам с тази измет". "Неведнъж съм товорил и ще го повторя, че кат огенерал, като Герой на Русия, съм готов във всеки един момент да застана в строя на борещите се с международния тероризъм. Врагът трябва да бъде унищожаван в леговището му преди пипалата му да се доберат до твоята страна, земя, Отечеството."Според източници на в."Известия" става дума за батальоните "Восток и "Запад към спецназ на Чеченската република, които неотдавна са били прехвърлени към военната полиция на руската армия.Съгласно устава тази част от въоръжените сили се занимава преди всичко с поддържането на реда и дисциплината в армията, участие в операции за гарантиране на законностто и противодействие на престъпността в рамките на своите компетенции. Патрулите имат право на извършват арести, разследвания, обиски както на униформени, така и на цивилни.В Сирия чеченците имат негативен образ, основно заради това, че стотици от тях се включиха в редиците на "Ислямска държава", "Ан Нусра" и джихадистки групировки.Батальоните "Восток" и "Запад" са създадени през 2003г. и са участвали в сражения с редикални чеченци в планините на Северен Кавказ. През 2006г. те бяха изпратени в Ливан да охраняват руски сапьори, разчистващи след израелските бомбардировките срещу обекти на "Хибула". През автуст техни отряди са забелязани в бойните действия в Южна Осетия срещу грузинската армия.Обучени в тези батальони са се сражавали на страната на сепаратистите в Източна Украйна.


title: Екоминистърът отчете постигнати цели на "Околна среда" за 2007-2013 г.

maintext:
Фотограф: Цветелина Белутова
[МОСВ]
Целите на оперативна програма "Околна среда 2007-2013 г." са изпълнени почти напълно, защото очакваните сертифицирани плащания са 99,85%. Това заяви министърът на околната среда и водите Ивелина Василева пред журналисти след отчета на програмата на осмото заседание на Комитета за наблюдение в петък."Това е програмата, която беше сред тези в най-голям риск и успя да се превърне в една от най-успешните," посочи министърът .Василева припомни, че развитието на ОПОС 2007-2013 г. през годините беше драматично и мина през много обрати. Програмата започна с година закъснение заради липсата на административен капацитет. През 2009 г. По време на кабинета "Станишев" преживя първата си криза - временно спря изпълнението на проектите в сектор "Води".През 2010-2011 г. темповете се възстановиха, а през 2012 г. беше договорен 86% от бюджета. Но последва нова криза: през 2013 г., при кабинета "Орешарски", плащанията бяха спрени, което постави под въпрос изпълнението на цялата програма. Нямаше никакви траншове от Европейската комисия и в продължение на 6 месеца не се плащаше нищо от бюджета на фирмите и общините. В същото време се изпълняваха над 80 от големи инфраструктурни проекта.Средствата бяха размразени с идването на новия кабинет "Борисов" през ноември 2014 г., когато ЕК възстанови плащанията. По думите на Василева това става заради предприетите мерки за подобряване на системите за управление и контрол.Изпълнени са 428 проекта за 3,34 млрд. лв. Извършените плащания са 106,8%. Очакваните сертифицирани плащания са 99,85%.В резултат са изградени 51 пречиствателни станции и 19 регионални системи за управление на отпадъците. Прокарана е близо 2600 км ВиК мрежа."Моят призив към всеки, който поеме ресора оттук нататък, е да спазва правилата на добро финансово управление и да не използва ОПОС за политически цели, " каза Василева.


title: Фоторазказ: "Ягуар" XE срещу германските хегемони

maintext:
1/22 снимки в галерията Стане ли дума за компактни премиум седани, веднага в ума изкачат модели като БМВ 3, "Ауди" А4 и "Мерцедес" С-класа. Новият "Ягуар" XE обаче има амбицията да разбие германската хегемония.
Фотограф: Георги Пауновски


title: Година след нападенията в Кьолн: как Германия интегрира бежанците

maintext: Седмици преди Нова година Кьолн все още ближе рани от миналата новогодишна нощ, запомнена с вълна от сексуални нападения, извършени от мигранти. Днес за Германия е по-важно отвсякога да интегрира бежанците."Оттогава на всички бежанци се гледа с подозрение. Жалко, но факт", въздиша Сара, двайсет и петгодишна студентка, с която АФП разговаря близо до катедралата, на площада, където са били извършени посегателстват a."Омразата към чужденците е много по-силна - добавя приятелката ѝ Лаура на 20 г., която вече се чувства по-незащитена отпреди. - Случи се и няма как да бъде забравено."В онази нощ стотици жени бяха обиждани, станаха жертви на обир или сексуално насилие от страна на мъже, описани от полицията като " араби и северноафриканци ". Подадени бяха близо 1200 жалби, включително над 500 за сексуални нападения, но повечето извършители не бяха открити.Събитията предизвикаха обрат в нагласите. Широката обществена подкрепа за Ангела Меркел заради решението й да се приемат 890 000 бежанци през 2015 г. отстъпи място на критики и опасенияЗа канцлерът това бе началото на една кошмарна година - първо рейтингът започна се топи, последваха изборни поражения за партията ѝ, а междувременно набираше сили антимигрантската и ислямофобска партия "Алтернатива за Германия"."Атмосферата днес е съвсем различна", отбелязва Захер ал Мохамед - 27-годишен сириец, лансирал след нападенията от "солидарност с германките" кампанията "Сирийци срещу сексизма".По думите на Клаус-Улрих Прьолс, оглавяващ сдружение за подпомагане на бежанци в Кьолн - "Кьолнер флюхтингсрат", печалните събития отпреди година "не промениха парадигмата, а само ускориха една съществуваща тенденция".Активно критикувана дори в собствения си лагер, Ангела Меркел позатегна миграционната си политика - обеща ускорено връщане на мигранти и по-строги условия за събиране на семействата. В началото на септември тя увери, че 2015 г. няма да се повтори, и заговори с по-твърд тон под натиска на своята консервативна партия ХДС с оглед парламентарните избори през 2017 г."Политическият рефлекс беконстатира със съжаление Прьолс.Два атентата, извършени през лятото от кандидати за убежище, макар отговорността да бе поета от джихадистката групировка "Ислямска държава", подсилиха страховете. Други престъпни планове бяха осуетени, последният - през октомври: сирийски бежанец се готвел да удари летище в Берлин."Да, на бежанците трябва да се помага. Но стига вече", отсича жителка на Кьолн, излязла да изпуши цигара недалеч от катедралата. "Германската култура лека-полека изчезва", казва пред АФП трийсетгодишната майка на две деца, пожелала анонимност.Мигрантската криза породи не само разногласия, но и мощен прилив на щедрост и солидарност в германското общество; мнозина правят дарения и участват в доброволчески акции за подпомагане на бежанците.В интеграцията на новодошлите активно се включиха и германските училища, които приеха значителен брой бежанци ученици, а правителството лансира ред инициативи за насърчаване на компании, наемащи на работа бежанци.Колкото до Ангела Меркел, втвърдяването на миграционната ѝ политика и намалелият приток на мигранти дадоха резултат:и тя изглежда ще получи догодина през септември четвърти мандат, при все че за партията ѝ се очертава доста по-нисък резултат от този на предходните избори.Затварянето на Балканския маршрут от Гърция към Германия и оспорваното споразумение между ЕС и Турция намалиха брой на мигрантите, прииждащи в Германия, на 300 000 души.Напрежението обаче все още крие риск от експлозия. В началото на декември арестът на млад афганистанец, заподозрян в изнасилване и убийство на германска студентка, отново разпали полемика - "Алтернатива за Германия" заклейми "безконтролната" имиграция на млади мюсюлмани."Очаквам тонът да се втвърдява все повече с наближаване на изборите", прогнозира Прьолс, който се опасява кампанията да не засили негативизма към мигрантите. "Това наистина ни тревожи", доверява той.За бежанците приоритетно през 2017 г. ще бъде "да научат езика и да си намерят работа", посочва Ахер ал Мохамед."Интеграцията обаче трябва да върви и в двете посоки - предупреждава сириецът. - Германското общество трябва да се съобразява с бежанците, които са тук. Те вече са част от житейските реалности в Германия."/БТА/


description: Шведският крал Крал Шестнайсети Густав връчи нобеловите награди за 2016 г. за медицина, физика, химия, литература и икономика.

title: Нобеловите награди за 2016 г. бяха раздадени в отсъствието на Боб Дилън

maintext:
Фотограф: Ntb Scanpix
Хуан Мануел Сантос, който в речта си цитира песен на Дилън.
Шведският крал Крал Шестнайсети Густав връчи нобеловите награди за 2016 г. за медицина, физика, химия,литература и икономика, предадоха ТАСС и Франс прес, цитирани от БТА.Девет лауреати получиха от монарха своите дипломи и златни медали в Столкохолм.Открилият церемонията председател на ръководството на Нобеловото фондация Карл-Хенрик Хелдин заяви, че целта на учредителя на наградата Алфред Нобел е била да награди хората, които носят най-голяма полза на човечеството.Нобеловата награда за физиология или медицина получи японецът Йошинори Осуми за откриване на механизмите на автофагия - процес за разграждане и рециклиране на клетъчни компоненти.Нобеловата награда за физика взеха родените във Великобритания и работещи в САЩ Дейвид Дж. Таулес, Ф. Дънкан М. Холдейн и Дж. Майкъл Костерлиц за теоретични открития на топологични фазови преходи и топологични фази на материята.Французинът Жан-Пиер Соваж, шотландецът Фрейзър Стодарт и холандецът Бернар Феринха получиха Нобеловата награда за химия за разработването и синтеза на молекулярни машини.Роденият във Великобритания Оливър Харт и финландецът Бенгт Холмстрьом, които работят в САЩ, вземат Нобеловата награда за икономика за приноса си към договорната теория.Лауреатът на Нобелова награда за литература - американският музикант Боб Дилън, не присъстваше на церемонията като се оправдава с други ангажименти, поради което ще получи наградата си през 2017 г. Той изпрати своята реч, в която благодари за високото отличие. На самата церемония по награждаването в столичната филхармония американската певица и поетеса Пати Смит изпълни хита на Дилън "A Hard Rain's A-Gonna Fall".Силно развълнуваната певица, която е голяма почитателка на Дилън, за момент спря изпълнението си, сякаш търсеща думите си, преди да се извини и да продължи, подкрепяна от горещите аплодисменти на присъстващите около 1500 гости - членове на академии, политически институции и деловите среди.Церемонията приключи с изпълнението на шведския химн.Освен медала и дипломата Нобеловата награда се състои и от чек в размер на 8 млн. шведски крони (824 000 евро), които евентуално се поделят в случаите, когато я получават двама или трима души.


description: Кандидатурата на Тилърсън вероятно ще се сблъска с трудности в процеса на утвърждаване в Сената заради близките му връзки с Русия.

title: Тръмп ще номинира близкия до Русия директор на Exxon Mobil за държавен секретар

maintext:
Фотограф: В© Ria Novosti / Reuters
Доналд Тръмп ще номинира изпълнителния директор на корпорацията Exxon Mobil Рекс Тилърсън за държавен секретар, съобщиха американски медии, цитирани от БТА. Очаква се избраният за президент да обяви номинацията официално днес.Кандидатурата на Тилърсън вероятно ще се сблъска с трудности в процеса на утвърждаване в Сената заради близките му връзки с Русия Той се е срещал няколко пъти с президента Владимир Путин , който през 2013 г. го удостои с руски държавен Орден за дружба за приноса му за укрепване на сътрудничеството в енергийния сектор.Сенаторът републиканец Джон Маккейн заяви пред "Ройтерс": "Тревожа се, защото той е много добре известен с близките си отношения с Владимир Путин". Подобно е мнението и на друг републикански сенатор – Марко Рубио , който работи в комисията по външни отношения и ще трябва да оцени номинацията на Тилърсън.Завършил строително инжернерство в Тексаския университет в Остин, Тилърсън започва да работи в Exxon през 1975 г. и се издига до върховете на компанията. От 2006 г. насам той е главен изпълнителен директор.Тилърсън е против санкциите, наложени на Русия , с мотива, че "не са ефективни". През 2014 г. международният икономически натиск върху Москва заради Източна Украйна прекрати дейността на Exxon в Арктика, за която компанията бе подписала договор с Русия още през 2011 г.Макар да признава, че човешката дейност има влияние върху климата , той е на мнение, че ефектът ѝ не е изследван достатъчно и не се знае колко е значим в действителност.Тилърсън подкрепя Транстихоокеанското партньорство (ТТП), което Тръмп обеща да отмени още в първия си ден като действащ президент.


description: Докладът им трябва да е завършен и предаден преди той да напусне Белия дом на 20 януари и там да влезе Доналд Тръмп.

title: Обама нареди тотална проверка на хакерските атаки по изборите

maintext: Президентът на САЩ Барак Обама е наредил разузнавателните агенции да извършат тотална проверка на кибератаките и чуждестранната намеса в изборите от 2016г. Докладът им трябва да е завършен и предаден преди той да напусне Белия дом на 20 януари и там да влезе Доналд Тръмп, съобщи президентската администрация.През октомври американското правителство официално обвини Русия в кампания от кибератаки срещу организации на Демократичедската партия в навечерието на изборите на 8 ноември. Обама каза, че е предупредил колегата си Владимир Путин, че ще има последици за Русия.Лиза Монако, съветник на Обама по въпросите на вътрешната сигурност, заяви пред репортери, че резултатите от доклада ще бъдат споделени с конгресмени и други представители на властта."Президентът нареди на разузнавателната общност да проведе цялостен преглед на случилото се по време на изборния процес през 2016г... и да направи изводи за взетите поуки, като ги докладва на определен кръг, включително на Конгреса", каза тя на събитие, на което бе домакин изданието "Крисчън сайънс монитър".Говорителят на Белия дом Ерик Шулц каза, че проверката ще бъде "гмурване надълбоко", което ще огледа характерни тенденции и поведение в продължение на няколко години назад. "Това е сред основните приоритети на президента на Съединените щати", добави той, с което изтъкна, че Обама иска доклада на бюрото си преди да е изтекъл мандатът му.Представител на администрацията казва, че нареждането е отчасти отговор на настояване на демократи конгресмени. Те искали да се реагира на руските действия и да се определи колко от събрания разузнавателен материал може да бъде разсекретен и направен публично достояние.Монако коментира, че кибератаките не са нещо ново, но е възможно тази година да са "прекрачили нова граница".Тя сподели, че когато е била в ръководството на ФБР през 2008г. е предупредила тогавашните сенатори Обама и Джон Маккейн, кандидат на Републиканската партия за президент, че Китай е проникнал в системите на техните партии и щабове.


title: Френски съд призна Кристин Лагард за виновна по аферата "Тапи"

maintext:
Фотограф: Charles Platiau
Решението създава опасност от нова криза в управлението на МВФ, след като предшественикът на Лагард Доминик Строс-Кан подаде оставка през 2011 г. заради секс скандал.
Съдът на републиката е специален трибунал, създаден през 1993 година, за да съди Непосредствено след обявяването на решението адвокатът на Лагард заяви, че екипът му ще обжалва.Решението създава опасност от нова криза в управлението на МВФ, след като предшественикът на Лагард Доминик Строс-Кан подаде оставка през 2011 г. заради секс скандал.Съдът на републиката е специален трибунал, създаден през 1993 година, за да съди министри за престъпления , извършени през мандата им, както в случая на Лагард.
Френският Съд на републиката призна днес управляващия директор на Международния валутен фонд Кристин Лагард за виновна в небрежност при изпълнението на служебните ѝ задължения като френски финансов министър, предаде агенция "Франс прес".Трибуналът обаче не наложи наказание на 60-годишната Лагард за действията ѝ по време на аферата "Тапи", заради която Франция бе принудена да плати 400 млн. евро обезщетение на бизнесмена.Магистратите посочиха като причина за липсата на наказание "добрата репутация" на директора на МВФ и факта, че тя е трябвало да работи в "контекста на глобалната финансова криза", пише агенция "Ройтерс".Тя бе министър на финансите в правителството на Никола Саркози, когато одобри извънсъдебно споразумение, слагащо край на продължителен спор между магната Бернар Тапи и френската държава.Решението да се приеме арбитраж по делото в крайна сметка струваше на френските данъкоплатци над 400 милиона евро, които бяха изплатени на Тапи като обезщетение.Той получи парите от държавата през 2008 г. като компенсация за действията на банката с държавно участие "Креди лионе" (Credit Lyonnais) през 90-те години на ХХ в.Тапи, който подкрепи бившия президент Никола Саркози в предизборната му кампания през 2007 г., е бил мажоритарен акционер в компанията "Адидас", но е продал своите дялове през 1993 г., за да стане министър в кабинета на Франсоа Митеран.Впоследствие той съди "Креди лионе" за това, че умишлено е занижила стойността на компанията. Разследващите предполагат, че решението на арбитражната комисия е следствие от помощта на Тапи в предизборната надпревара на Саркози и е взето под натиска на Лагард.По-късно апелативни съдилища отмениха споразумението и наредиха на бизнесмена да върне парите на държавата. Според самата Лагард това е било "най-правилното решение за момента".


title: Половината от дошлите в България мигранти през третото тримесечие са афганистанци

maintext: Сред потърсилите убежище у нас през третото тримесечие на 2016 г. най-многобройна е била групата на емигрантите от Афганистан. Това сочат данни на Евростат за бежанската вълна в страните от Европейския съюз, съобщава БТА.През юли, август и септември в България са пристигнали 3145 граждани на Афганистан, което е 49% от всички потърсили убежище тук. От Ирак са дошли 1365 души, от Пакистан – 810, от Сирия – 760, а от Иран - 220. Останалите са 60 мигранти от други националности.Общо за третото тримесечие на годината у нас са потърсили убежище 6360 лица от страни извън Евросъюза, сочат данните на Евростат.По данни на Държавната агенция за бежанците афганистанците също са най-много сред мигриралите у нас. От началото на тази година до края на ноември те са били общо 8721. На втора позиция са бежанците от Ирак - 5136, а на трета граждани от Сирия - 2348.Като цяло от началото на 2016 г. у нас са потърсили закрила над 18600 чужди граждани от трети страни. По данни на Агенцията за бежанците на 657 от тях е предоставен статут на бежанец, на 470 е предоставен хуманитарен статут, на 1268 е направен отказ, а други около 7500 лица са с прекратено производство.


title: В елитно немско училище в Истанбул забраниха да се говори за Коледа

maintext:
[istanbullisesi.net]
Лицеят е основан през 1884 г., ръководи се от турци, но съгласно културна спогодба заплатите на германските учители идват от германските данъкоплатци.
Зелената партия критикува най-остро действията на ръководството на лицея, нарече ги неприемливи и призова правителството да спре финансирането на училището, ако турското правителство не реагира.
На германците, преподаващи в едно от най-елитните истанбулски училища, е било наредено за пръв път да не споменават Коледа и коледните теми в часовете си.Външното министерство на Германия съобщи в неделя, че е изненадано от решението на Истанбулския лицей (Istanbul Lisesi) , изрази съжаление, че се е стигнало дотук, и обеща да потърси обяснение от турските власти.В лицея има 35 учители в департамента по немски език, посещаван изключително от турски студенти, но имащ международен статут на германско училище.Агенция dpa цитира съобщение на турското ръководство, в което се казва "незабавно се забранява да се обсъжда, работи или пее за коледните традиции и християнския празник".На училищния хор е било забранено да пее миналата седмица в германското консулство в Истанбул.


title: Видео: Другите новини

maintext: "Другите новини" е рубрика за уеб новини на БНТ.- Ледени образи изпращат злите сили- Бургаското летище отново ще посреща и изпраща пътници от утре- Супервулканът Флегреи се събужда- 19-метрови вълни се вписаха в рекордите на 2016-та- Кой ще огрее музикалната сцена догодина- Най-младият диригент застава на пулта на култовия Виенски новогодишен концерт, Вивиан Уестууд облича музикантите


description: "Имаме информация по дипломатическа линия за 3 или 4 лица, които са установени, проверени са им документите и вероятно няма да останат на наша територия. Взети са всички мерки".

title: МВР има информация за афганистанци, разпространявали слухове за атентат у нас (видео, коригирана)

maintext:
Фотограф: Велко Ангелов
Вътрешният министър в оставка Румяна Бъчварова заяви на пресконференция на Капитан Андреево, цитирана от БГНЕС, че МВР има информация за афганистанци във Великобритания, които готвят терористичен акт в България, който е провокиран от размириците в Харманли.
По-късно през деня МВР уточни, че министърът е била питана за публикация в чужда медия, според която "лица разпространявали в социалните мрежи манипулативни твърдения за заплаха към България от чужди граждани".
Министър Бъчварова е отговорила, че българските власти са запознати, установени са лицата, които тиражират тази информация и се работи по тях до изясняване на случая, а не както е била цитирана, че има данни за афганистанци, готвили атентат.
"Имаме информация по дипломатическа линия за 3 или 4 лица, които са установени, проверени са им документите и вероятно няма да останат на наша територия. Взети са всички мерки", заяви тя, цитирана от БГНЕС (виж коментара на Бъчварова без първия въпрос във видеото на БГНЕС по-долу). Бъчварова обаче не коментира дали те са в бежански центрове или извън тях.
В събота в социалните мрежи и английската преса излезе информация, че афганистанци, които живеят във Великобритания, подготвят терористичен акт, заради събитията отпреди 10 дни в Харманли.
За информацията, че афганистанци, които живеят на Острова, търсят съмишленици чрез социалните мрежи, Бъчварова коментира, че това е средата в момента. "Това е информационната среда, контактите, които се осъществяват", допълни тя.
На въпроса получавало ли е МВР сигнали, тя каза само: "Да, имаме и работим по предотвратяване на такива действия. Няма задържани, работим", посочи Бъчварова.


description: Държавният глава изрази надежда за бързото залавяне на виновниците.

title: Плевнелиев осъди нападенията в Берлин и Цюрих

maintext:
Фотограф: Юлия Лазарова
Държавният глава Росен Плевнелиев осъди остро снощните нападения в Берлин и Цюрих, при които загинаха най-малко 12 души, а десетки бяха ранени, съобщават от прессекретариата на президента."Дълбоко потресени сме от тези грозни актове на терор в светлите дни преди Коледа. Непонятно за нас е жестокото желание за отнемане на човешки животи. В този скръбен час целият български народ е съпричастен с мъката на близките на загиналите, страданието на роднините на ранените и тъгата на германския и швейцарския народ", пише в позицията си президентът Росен Плевнелиев.Държавният глава изрази надежда за бързото залавяне на виновниците за двата случая, както и да им бъде наложено строго наказание.Късно снощи камион се вряза в коледен базар в германската столица Берлин и уби 12 души. До момента полицията не е потвърдила, че става въпрос за терористичен акт, но това е основната версия на разследването В Цюрих пък трима души бяха ранени при стрелба в района на ислямски център.